На основу члана 27. став 8. Закона о Народној скупштини („ Службени гласник РС“, број 9/10 - пречишћен текст) члана 44. став 6. Пословника Народне скупштине („ Службени гласник РС“, бр. 20/12 - пречишћен текст), Одбор за здравље и породицу, на седници одржаној 2. фебруара 2021. године, донео је

**ОДЛУКУ**

**о образовању Пододбора за праћење епидемиолошке ситуације због присуства заразне болести COVID-19**

1. Образује се Пододбор за праћење епидемиолошке ситуације због присуства заразне болести COVID-19 (у даљем тексту: Пододбор).
2. Пододбор се образује из реда чланова или заменика чланова Одбора за здравље и породицу, у следећем саставу:

* др Драгана Баришић, председник,
* Рајка Матовић, члан,
* проф. др Александра Павловић Марковић, члан,
* Драгана Бранковић Минчић, члан
* Софија Максимовић, члан.

1. Задатак Пододбора је да прати извршавање закона и других аката из области заштите становништва од заразних болести; прати епидемиолошку ситуацију због присуства заразне болести COVID-19; прати рад Владе, мере које је одредила, услове, начин спровођења, извршиоце и средства за спровеђење ради сузбијања заразне болести која у већој мери може угрозити становништво Републике Србије, и чије је спречавање и сузбијање од интереса за Републику Србију; разматра све активности које организују и спроводе органи Републике Србије, јединице локалне самоуправе и други субјекти, здравствене установе и физичка лица у циљу заштите становништва од заразних болести; консултује се са актерима и заинересованим странама ове кризне ситуације и припрема предлоге о појединим питањима за унапређење тренутног стања; разматра последице пандемије на функционисање здравственог система; упознаје се са процесом примене мера и сагледава стварно стање у оквиру радних посета на терену, и то здравственим установама и локалним срединама у Републици Србији; прикупља доступне информације и податаке, као и научне, стручне радове и истраживања, у циљу унапређења стања у овој области.
2. Пододбор сарађује са министарством надлежним за послове здравља, другим државним органима и организацијама, здравственим установама и другим пружаоцима здравствене заштите, организацијама цивилног друштва и грађанима, у складу са својим задатком.
3. Пододбор обавља и друге послове за потребе Одбора, у складу са Пословником Народне скупштине .
4. О свом раду Пододбор обавештава Одбор и годишње једном подноси писани извештај.

ПРЕДСЕДНИК Асс. др сци. мед. Дарко Лакетић, с.р.